รายการเดินหน้าประเทศไทย :ไทยเดินหน้าเทคโนโลยีโรงงานผลิตพืช  การเกษตรแนวใหม่ ออกอากาศวันพุธที่ 21 มี
นายสมวงษ์ ตระกูลรุ่ง ผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ(ไบโอเทค) กล่าวในรายการเดินหน้าประเทศไทย เรื่อง  ไทยเดินหน้าเทคโนโลยีโรงงานผลิตพืช การเกษตรแนวใหม่ว่า โรงงานผลิตพืชการเกษตรแนวใหม่ เป็นโรงงานปิดที่ช่วยควบคุมคุณภาพของแสงที่เหมาะแก่การเจริญเติบโตของพืชได้มากกว่าการปลูกพืชธรรมชาติที่สามารถใช้ประโยชน์จากแสงได้เพียง 10% เท่านั้น ปัจจุบันโรงงานในลักษณะนี้เป็นที่นิยมมากขึ้น โดยเฉพาะในธุรกิจการปลูกพืชสมุนไพรที่ประเทศไทยต้องการขับเคลื่อนเป็นศูนย์กลางสมุนไพรโลก อีกทั้งไทยยังได้ประโยชน์จากภูมิศาสตร์ใกล้เส้นศูนย์สูตรทำให้มีความหลากหลายทางชีวภาพ


ขณะที่นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี กล่าวว่า Plant Factory สามารถทำได้ในพื้นที่ที่จำกัด เพราะปลูกเป็นชั้นในแนวตั้งได้ อีกทั้งสามารถปลูกได้ตลอดวันตลอดคืนเพราะมีระบบการควบคุมภายใน ทั้งแสง อุณหภูมิ ความชื้นและความสะอาด ขณะนี้กระทรวงวิทยาศาสตร์และเทคโนโลยีได้รับงบประมาณจากรัฐบาลจำนวน 200 ล้านบาทไปทำสอบการปลูกพืชสมุนไพรและจะขยายผลไปสู่พืชเกษตรชนิดอื่น ส่งเสริมเกษตรกรตามนโยบายบายสมาร์ทฟาร์มเมอร์ 


รัฐมนตรีว่าการกระทรวงวิทยาศาสตร์และเทคโนโลยี กล่าวด้วยว่า ประเทศไทยมีความหลากหลายทางชีวภาพมาก ดังนั้นกระทรวงวิทยาศาสตร์และเทคโนโลยีจึงมีแนวคิดที่จะทำธนาคารชีวภาพ เพื่อเก็บข้อมูลทั้งพืชและสัตว์ไว้เป็นสมบัติของชาติและคัดพันธุ์พืชดีๆ ที่มีมูลค่าสูงอนุรักษ์ไว้ไม่ให้กลายพันธุ์ไปตามสภาพภูมิอากาศที่เปลี่ยนแปลงไป และในอนาคตจะผลิตอุปกรณ์ เครื่องมือที่จำเป็นต้องใช้ในราคาถูก พร้อมทั้งส่งเสริมให้เกิดการรวมกลุ่มของชุมชนจัดตั้ง Plant Factory ในรูปแบบสหกรณ์



ฐิตาวัลย์ ลาภขจรสงวน / สวท.